钦定古今图书集成/明伦汇编/氏族典/第251卷 > 张至发
## 钦定古今图书集成/明伦汇编/氏族典/第251卷 > 张至发

按《明外史张至发传》：“至发，淄川人。父敬，礼部主事。至
发以万历二十九年成进士，历知玉田、遵化，著能声。
行取授礼部主事。久之，改御史。时齐、楚、浙三党方炽，
至发，齐党也，上疏陈内降之弊，不报，出按河南。还朝，
引疾去。天启元年，擢大理丞。三年，以终养归。崇祯五
年，起顺天府丞，进光禄卿。精核积弊，多所厘正。八年”，
迁刑部右侍郎。增置阁臣，遂擢礼部左侍郎兼东阁
大学士。时温体仁为首辅，钱士升、王应熊、何吾驺次
之。越二年，体仁辈尽去，遂为首辅。居数月，大理寺副
曹荃发、黄应恩赇请事，词连至发，至发愤，乞休去。十
四年，帝思用旧臣，特敕召至。发四疏辞。明年卒于家。